


JONIŠKIO RAJONO SAVIVALDYBĖS
TARYBA

SPRENDIMAS
DĖL VAIKO LAIKINOSIOS PRIEŽIŪROS ORGANIZAVIMO JONIŠKIO RAJONO VAIKO IR ŠEIMOS GEROVĖS CENTRE TVARKOS APRAŠO PATVIRTINIMO

2020 m. balandžio 16 d.  Nr. T-52
Joniškis


Vadovaudamasi Lietuvos Respublikos vietos savivaldos įstatymo 6 straipsnio 12 punktu, 9 straipsnio 1 dalimi, 16 straipsnio 4 dalimi, Vaiko laikinosios priežiūros tvarkos aprašu, patvirtintu Lietuvos Respublikos socialinės apsaugos ir darbo ministro 2019 m. gruodžio 20 d. įsakymu Nr. A1-794, Joniškio rajono savivaldybės taryba n u s p r e n d ž i a:
Patvirtinti Vaiko laikinosios priežiūros organizavimo Joniškio rajono vaiko ir šeimos gerovės centre tvarkos aprašą (pridedama).



Savivaldybės meras 								Vitalijus Gailius

PATVIRTINTA
Joniškio rajono savivaldybės tarybos
2020 m. balandžio 16 d. sprendimu Nr. T-52


VAIKO LAIKINOSIOS PRIEŽIŪROS ORGANIZAVIMO JONIŠKIO RAJONO 
VAIKO IR ŠEIMOS GEROVĖS CENTRE TVARKOS APRAŠAS

 SKYRIUS



. Vaiko laikinosios priežiūros organizavimo Joniškio rajono vaiko ir šeimos gerovės centre tvarkos aprašas (toliau – Tvarkos aprašas) nustato vaiko laikinosios priežiūros, nustačius vaiko apsaugos poreikį, nustatymo, organizavimo ir nutraukimo tvarką Joniškio rajono vaiko ir šeimos gerovės centre (toliau – Centras), reglamentuoja apgyvendinimo paslaugų Centre poreikio nustatymo, paslaugų organizavimo ir nutraukimo tvarką.
. Šis Tvarkos aprašas taikomas Joniškio rajone gyvenančiam vaikui kartu su jo tėvais ar vienu iš jų arba kitais vaiko atstovais (atstovu) pagal įstatymą, kurie (kuris) nekelia pavojaus vaiko fiziniam ar psichiniam saugumui, sveikatai ar gyvybei, kai Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos (toliau – Tarnyba) ar jos įgaliotas teritorinis skyrius, atlikę vaiko situacijos vertinimą, nustato vaiko apsaugos poreikį dėl laikinosios priežiūros skyrimo.
. Vaiko laikinoji priežiūra, nustačius vaiko apsaugos poreikį, organizuojama teikiant apgyvendinimo paslaugą Centre.
. Apgyvendinimo paslaugos Centre sudėtis: informavimas, konsultavimas, tarpininkavimas ir atstovavimas, apgyvendinimas, minimalių buitinių ir asmens higienos paslaugų (virtuvėlė, dušas, skalbimo paslaugos ir t. t.) organizavimas, kasdienio gyvenimo įgūdžių ugdymas ir (ar) palaikymas, ir (ar) atkūrimas (savitvarka, asmens higiena, sveikos gyvensenos įgūdžiai, namų ruošos darbai, namų saugumas, švaros virtuvėje ir namuose palaikymas, biudžeto planavimas, pinigų taupymas ir valdymas, apsipirkimas, orientavimasis aplinkoje, naudojimasis viešuoju transportu ir kt.), darbo įgūdžių ugdymas, pagalba organizuojant sveikatos priežiūros paslaugas, apsaugos organizavimas, kitos paslaugos, reikalingos užtikrinti asmens (šeimos) savarankiškumą. Socialinės priežiūros paslaugų sudėtis konkrečiam asmeniui gali būti skirtinga atsižvelgiant į asmens poreikius, bet jų turi būti ne mažiau kaip 3.
. Apgyvendinimo paslaugų teikimas Centre finansuojamas  Joniškio rajono savivaldybės biudžeto lėšomis. 
. Tvarkos apraše vartojamos sąvokos atitinka numatytas Lietuvos Respublikos civiliniame kodekse, Lietuvos Respublikos vaiko teisių apsaugos pagrindų įstatyme, Lietuvos Respublikos socialinių paslaugų įstatyme.

 SKYRIUS


. Vaiko laikinoji priežiūra organizuojama nedelsiant, kai Tarnyba ar jos įgaliotas teritorinis skyrius, atlikę vaiko situacijos vertinimą, nustato vaiko apsaugos poreikį ir priima sprendimą  Centre apgyvendinti vaiką kartu su jo tėvais ar vienu iš jų arba kitais vaiko atstovais (atstovu) pagal įstatymą, kurie (kuris) nekelia pavojaus vaiko fiziniam ar psichiniam saugumui, sveikatai ar gyvybei. Tarnyba Centrui pateikia Vaiko laikinosios priežiūros organizavimo socialinę priežiūrą teikiančioje socialinių paslaugų įstaigoje akto kopiją.
. Jei šeimoje yra tik vienas vaiko atstovas, pagal įstatymą kartu su juo gali būti apgyvendinami ir kiti jo nepilnamečiai vaikai, kuriems nebuvo nustatytas vaiko apsaugos poreikis. 
. Vaiką kartu su jo atstovu (atstovais)  iki Centro palydi Tarnybos darbuotojai.
. Centro atsakingi darbuotojai ne vėliau kaip kitą darbo dieną nuo vaiko ir jo atstovo (atstovų) apgyvendinimo Centre nustato šeimos socialinių paslaugų poreikį ir Joniškio rajono savivaldybės administracijos Socialinės paramos ir sveikatos skyriui (toliau – Skyrius) teikia užpildytą Prašymą–paraišką socialinėms paslaugoms gauti (SP-8 forma), patvirtintą Lietuvos Respublikos socialinės apsaugos ir darbo ministro 2005 m. birželio 27 d. įsakymu Nr. A1-183 „Dėl kai kurių socialinei paramai gauti reikalingų formų patvirtinimo“ (2014 m. gruodžio 10 d. įsakymo Nr. A1-627 redakcija).  
. Paslauga skiriama Joniškio rajono savivaldybės administracijos direktoriaus įgalioto asmens sprendimu per 3 darbo dienas nuo paslaugos poreikio vertinimo išvadų pateikimo Skyriui dienos.
. Skyriaus atsakingas specialistas suveda duomenis apie paslaugos skyrimą į socialinės paramos informacinę sistemą ir perduoda Centrui dokumentus dėl paslaugos skyrimo.
. Centas  informuoja asmenį apie paslaugos skyrimą ir pasirašo su paslaugos gavėju paslaugos teikimo sutartį, kurioje nustatoma paslaugos sudėtis, paslaugų teikimo sąlygos, laikas, šalių teisės, pareigos ir kitos sąlygos. Sutarties formą tvirtina Centro vadovas.
. Apgyvendinimo paslauga Centre teikiama nemokamai.
. Paslauga teikiama pagal poreikį, bet ne ilgiau kaip 12 mėnesių nuo vaiko laikinosios priežiūros pritaikymo dienos.

 SKYRIUS


. Paslauga nebeteikiama, kai vaiko laikinąją priežiūrą Centre nutraukia Tarnyba ar jos įgaliotas teritorinis skyrius. Vaiko laikinosios priežiūros nutraukimo akto kopijas Tarnyba perduoda Centrui ir vaiko tėvams ar kitiems jo atstovams pagal įstatymą.
. Nutraukus vaiko laikinosios priežiūros taikymą, kai buvo nustatytas vaiko apsaugos poreikis, Tarnyba ar jos įgaliotas teritorinis skyrius nedelsdami, bet ne vėliau kaip per 3 darbo dienas organizuoja vaiko perdavimą jo tėvams ar vienam iš tėvų arba kitiems (kitam) vaiko atstovams (atstovui) pagal įstatymą. Grąžinant vaiką vaiko atstovams pagal įstatymą, dalyvauja vaiko tėvai ar atstovai, Tarnybos įgalioto teritorinio skyriaus atstovas, Centro atstovas.

 SKYRIUS


. Centras atsako už kokybišką paslaugos teikimą. 
. Joniškio rajono savivaldybės administracija gali sudaryti sutartį su kita (artimiausia) savivaldybe dėl vaiko laikinosios priežiūros taikymo socialinę priežiūrą teikiančioje socialinių paslaugų įstaigoje. Sutartyje savivaldybės sutaria dėl mokėjimo už paslaugas dydžių ir tvarkos.
. Paslaugos gavėjas dėl netinkamai teikiamos paslaugos pirmiausia kreipiasi į Centro vadovą, o situacijai nepasikeitus turi teisę kreiptis į Joniškio rajono savivaldybės administracijos direktorių.
. Tvarkos aprašo kontrolę vykdo Skyrius.
. Ginčai dėl savivaldybės administracijos priimtų sprendimų nagrinėjami teisės aktų nustatyta tvarka.

